गरान्चोको उत्कृष्ट गोलमा युनाइटेड विजयी
एलेजान्ड्रो गरान्चोको उत्कृष्ट गोलमा म्यानचेस्टर युनाइटेडले इंग्लिस प्रिमियर लिगमा आइतबार एभर्टनलाई सजिलै ३–० ले हराएको छ । खेल सुरु भएलगत्तै उनले बाइसाइकल किकमा यस सिजनकै उत्कृष्ट सावित हुन सक्ने गोल गरेका हुन् ।
काठमाडौँ — एलेजान्ड्रो गरान्चोको उत्कृष्ट गोलमा म्यानचेस्टर युनाइटेडले इंग्लिस प्रिमियर लिगमा आइतबार एभर्टनलाई सजिलै ३–० ले हराएको छ । खेल सुरु भएलगत्तै उनले बाइसाइकल किकमा यस सिजनकै उत्कृष्ट सावित हुन सक्ने गोल गरेका हुन् ।तस्बिर : रोयटर्सगुडसन पार्कमा भएको खेलमा युनाइटेडका लागि मार्कस रासफोर्ड र एन्टोनियो मार्सिएलले पनि एक-एक गोल थपे । एभर्टनले भने १० अंक कटौतीको कारबाहीपछि यो खेल खेलिरहेको हो ।यो नतिजापछि युनाइटेडको २४ अंक भएको छ र छैटौं स्थानमा छ । यसअघि टोटनहम आफ्नो घरमै एस्टन भिल्लाको हातबाट २–१ ले पराजित भयो । भिल्ला यससँगै २८ अंकमा चौथो स्थानमा उक्लिन सफल रह्यो । यो शीर्षमा रहेको आर्सनलसँग दुई अंकको दूरी हो । 